Publication: Magyar Közlöny
Issue: MK-2002-7 (Year: 2002, Number: 7)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 443

1. feladatcsoport Hagyományos fahajó építése A kishajó- és csónaképítõ a hagyományos fahajó építése során alkalmazza a faipari alapmûveleteket, a hagyományos fahajóépítésben használatos szerkezeti és kialakítási eljárásokat, felhasználja a kishajó- és csónaképítési dokumentációkat, felhasználja az építés segédeszközeit, szerszámait, sablonjait, munkavégzés közben betartja a munkavédelmi, tûzvédelmi és egészségvédelmi szabályokat. Ennek során: — A hajó fõ méreteinek és az építési dokumentációk elõírásainak megfelelõen elkészíti és felállítja az építési sablonokat. — A gerincrajz alapján elkészíti a gerincet, orrtõkét, fartõkét, és kialakítja a sablonokba az illeszkedõ felületeket, majd elhelyezi az elõírt méretek alapján a gerincet, orrtõkét, fartõkét. — Alkalmazza az ellenõrzés módszereit, a vonalhelyességet, görbületeket és szimmetriát az áramlástani ismeretei figyelembevételével, mûszaki tervek elõírásai alapján, hajlékony ellenõrzõ léc és sablonok felhasználásával. — A palánkolási terv felhasználásával elkészíti a palánkokat, és a vízzárás szempontjainak figyelembevételével elvégzi az illesztéseket, majd a palánkokat rögzíti a bordákhoz, sablonokhoz. — A felületek egyenletes kialakítása érdekében összegyalulja a palánkokat, és kialakítja az egymáshoz kapcsolódó felületek éleit, felületeit. — Az építõformáról, építõágyról a hajótestre átjelöli a vízvonal pontjait és a hajó szimmetria tengelyét a késõbbi beépítések helyének pontos meghatározásához. — A hajó továbbépítéséhez, a beépítés és a fedélzet kialakításához a hajótestet úszáshelyzetbe fordítja. A fordításhoz fordítókeretet, nagyobb hajónál darut, kisebb hajónál kézi fordítást alkalmaz, ügyelve a hajó szilárdságára. Az emelésnél, fordításnál betartja a biztonságtechnikai elõírásokat. A fordításhoz elõre kialakítja az építõállványt (tartóbakot), amely a hajó úszáshelyzetét biztosítja. — A hajó dokumentációja, szerkezeti rajzok alkalmazásával az elkészített bordákat a megfelelõ helyre szereli, beépíti. A felállításnál ügyel a bordák helyére és a rögzítés szilárdságára, a kéziszerszámok biztonságos használatára. — Az elkészített borítóanyagot a burkolási terv szerint felszereli a technológiai utasítások betartásával. — A hajó építési, gyártási technológiájának, a hajó alkalmazási területének, alapanyagainak megfelelõ felületkezelõ eljárást kiválasztva elvégzi a belsõ és külsõ felületkezelést. — Kiválasztja a dokumentáció alapján a hajó méreteinek és használati területének megfelelõ kialakítású evezõ- 2002/7. szám lapátot. A megfelelõ alapanyagok felhasználásával, a pontos forma kialakításával elkészíti az evezõlapátot. — A szerkezeti rajzok felhasználásával árboc, bum ragasztási rétegtervet készít, megfelelõ alapanyag, ragasztóanyag kiválasztásával, szerkezeti szabályok betartásával elkészíti az árbocot és bumot.

Source: https://magyarkozlony.hu/hivatalos-lapok/cb2ebc0b6dbb8e48ff71d94779c5543e9c9fb16b/dokumentumok/8a53cfbd2bddeb3d95c0bcb58b6d035f734a71b3/letoltes